- Hindi News
- National
- बीना सिंचाई योजना मंजूर, 3 जिलों को होगा लाभ, 150 गांव में बनेंगी नलजल योजनाएं
बीना सिंचाई योजना मंजूर, 3 जिलों को होगा लाभ, 150 गांव में बनेंगी नलजल योजनाएं
जिले की सीमा पर बनने वाली बहुप्रतिक्षित बीना संयुक्त सिंचाई परियोजना को बजट में भी मंजूरी दे दी गई है। इस परियोजना से बीना, खुरई, राहतगढ़ ब्लाक के 226 गांवों के किसान लाभान्वित होंगे। इसमें 19 गांव विदिशा जिले की कुरवाई तहसील के भी हैं। जहां के किसानों को सिंचाई की सुविधा उपलब्ध होगी। हालांकि रायसेन की सीमा में बनने वाली इस परियोजना को जिले के किसानों को कम ही लाभ मिलेगा।
वहीं प्रदेश के बजट में सांतवे वेतनमान की घोषणा करने से जिले के कर्मचारियों में खुशी का माहौल है। वहीं एक हजार आबादी वाले क्षेत्राें नलजल योजना शुरू करने की भी घोषणा हुई है, जिससे जिले के 150 से अधिक गांवों को इसका फायदा मिल जाएगा।
रासयेन जिले की सीमा पर बनने वाली बीना सिंचाई परियोजना से बीना खुरई और राहतगढ़ क्षेत्र का 97 हजार हेक्टेयर रकबा सिंचित होगा। 70 हजार हेक्टेयर में रबी और 27 हजार हेक्टेयर में खरीफ की फसलों को सिंचाई के लिए भरपूर पानी मिलता रहेगा।
यह परियोजना करीब 37 सालों से अटकी हुई है। अब कहीं जाकर उसके मूर्तरूप लेने की आस किसानों को जागती दिख रही है कि क्योंकि इस बार प्रदेश के बजट में भी उसकी मंजूरी दे दी गई है। इससे उम्मीद जताई जा रही है कि आने वाले सालों में यह परियोजना मूर्तरूप ले लेगी।
जिला अस्पताल में मिलेगी सीटी स्केन की सुविधा
जिला अस्पताल में सीटी स्केन, एमआरआई यूनिट शुरू करने की घोषणा की गई है। मरीजों को भोपाल भेजने की समस्या से मुक्ति मिल जाएगी। अभी एक्सीडेंट के कारण मरीजों को भोपाल भेजना पड़ता है।
जिले के 8000 कर्मचारियों को मिलेगा फायदा
1 जनवरी से 2016 से सांतवा वेतनमान देने की घोषणा बजट में की गई है। इससे जिले के 8000 कर्मचारियों को इसका लाभ मिलेगा। प्रदेश के कर्मचारी केंद्र के सामान सांतवा वेतन मान देने की मांग कर रहे थे जिसे प्रदेश सरकार ने मान लिया है और प्रदेश के बजट में भी इसकी घोषणा कर दी गई है। इससे जिले के आठ हजार से अधिक कर्मचारियों को लाभ मिलेगा।
150 गांवों में शुरू होगी नलजल योजना
रायसेन जिले के 150 से अधिक गांव 1000 की आबादी वाले गांव हैं। इन गांवों में नज जल योजना शुरू होने की उम्मीद जाग गई है। पीएचई के कार्यपालन यंत्री सुबोध जैन ने बताया कि एक हजार आबादी वाले गांवों में नलजल योजना शुरू करनेे के लिए अब प्रस्ताव बनाकर भेजे जाएंगे। ताकि लोगों को घर पर ही पानी की सुविधा मिल सके।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva